કારની તોડફોડનો બનાવ પંચાલપરિવાર માટે શૉકિંગ હતો. આ વિશે માહિતી આપતાં મહેન્દ્ર પંચાલે ‘મિડ-ડે’ને કહ્યું હતું કે ‘હું અને મારો ભાઈ રવીન્દ્ર વર્ષોથી ફૅબ્રિકેશનના બિઝનેસમાં સાથે છીએ. આ બિઝનેસ મારા પપ્પાનો હતો. મારા ઘરથી ફૅક્ટરી સુધીમાં વચ્ચે આવતા નાના-મોટા બધા જ દુકાનદારો સાથે મારા મિત્રાચારીના સંબંધ છે. આટલાં વષોર્માં મારી સાથે આવો કોઈ બનાવ બન્યો નથી કે કોઈની સાથે મારી બોલાચાલી થઈ નથી. આ સિવાય મારી ફૅક્ટરીના વર્કરો સાથે પણ મારા પ્રેમભર્યા સંબંધો છે એટલે આ બનાવ પાછળ કોઈ વેરઝેર કે આંતરિક વિખવાદ કારણભૂત નથી.’